Ennakkoratkaisupyyntö, jonka Verwaltungsgerichtshof (Itävalta) on esittänyt 27.11.2023 – Bundesminister für Soziales, Gesundheit, Pflege und Konsumentenschutz
(Asia C-717/23, Bundesminister für Gesundheit)
Oikeudenkäyntikieli: saksa
Ennakkoratkaisua pyytänyt tuomioistuin
Verwaltungsgerichtshof
Pääasian asianosaiset
Revision-asian valittaja: Bundesminister für Soziales, Gesundheit, Pflege und Konsumentenschutz
Vastapuolena oleva viranomainen: Bezirkshauptmannschaft Grieskirchen
Muu osapuoli: M M
Ennakkoratkaisukysymys
Onko tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3.4.2014 annetun Euroopan parlamentin ja neuvoston direktiivin 2014/40/EU1 (EUVL L 127, s. 1) 23 artiklan 2 kohtaa, luettuna yhdessä 2 artiklan 40 alakohdan ja 13 artiklan 1 kohdan c alakohdan kanssa, tulkittava siten, että kielto saattaa markkinoille tupakkatuotteita, joiden pakkauksessa esitetään makuun liittyviä tekijöitä tai piirteitä, kattaa jo sen, että tukkukauppias luovuttaa tämän tupakkatuotteen vähittäismyyntiliikkeelle, vai kattaako se vasta sen, että tämä tuote myydään kuluttajalle vähittäismyyntiliikkeessä?
____________
1 Tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3.4.2014 annettu Euroopan parlamentin ja neuvoston direktiivi 2014/40/EU (EUVL 2014, L 127, s. 1).